
Smilende vokser solsikkene seg enorme på marken

reiser seg sterkt og desperat mot lyset

de er store som skuffelsen min

jeg tar på meg shorts og sandaler

går ut og plukker en vanlig solsikke

alene og klar for alt, klar for dette, å hoppe opp på deg

ri inn i soloppgangen


HVA SKAL EN YNGLING SI


Verden er ikke for meg

jeg drømte om vår, kropper, regn, menneskesønnen

Solbildet deler sakte sitt begjær

da jeg var barn da jeg var dyr

Et lite ansikt åpner øyet

forknytt inne i et egg, en neve med ung jord

gudt, guttene åpner opp


Jeg ville bli, dryppet av liv, kåthet og skapelse

Vann overalt, kroppsvarmt og tungt

Et nysgjerrig foster i morens panne, ville bli som menn

men var angstfull, var ensom, skapte meg

Ville bli som kvinner, men

ingen yngling, pallas phallos kropp

Mening sløst brutalt ut av vann

Hva kan en yngling si, står og blunker tårer i solskinnet

Vil ha kuk

ord renner ned halsenvillig, glatt, stor

dette språket er enkelt, en styrke er en styrke


Jeg er sikkert en gud, ligger her, kaster ting ut, i mørket

håper at det treffer noe

et gudtebarn våkner

mellom stive dynetrekk og bløte boksider

og ting kastes, inn i mørket

og år går

barnet skjenker seg et glass rød vin og det blir november

tenner seg en liten sigg, og det blir vår, pusser skitne glass på jobb

leser i aviser på nett, gjør jammen yoga

drypper og drikker kaffe denne morgenen

solber, sover, sovner

de andre forhandler med verden

dunk, plask, lukk øynene, dråper faller, bitte liten protest

bitte små lyder verden kommer for nær, helt inntil

klar til å trenge inn

